### Resumé

Vejle Kommune vedtog i december 2020 Spildevandsplan 2020-2028.

Tillæg 15 til spildevandsplanen beskriver kloakering af et nyt erhvervsområde nord for [adresse] i Egtved (Lokalplan 1402)

Tillæg 15 har været i offentlig høring i 8 uger. Der er ikke indkommet høringssvar.

Sagen fremlægges med henblik på endelig vedtagelse.

### Sagsfremstilling

Den 2. juli 2024 sendte forvaltningen tillæg 15 i offentlig høring i 8 uger. Forvaltningen har sendt tillægget i høring med henvisning til beslutning om at sende tillæg til spildvandsplaner, som omhandler mindre lokalplanområder, i offentlig høring [BY 8. nov. 2023] uden godkendelse af Byrådet. Tillæg 15 har været i ekstern høring i perioden fra 2/7 2024 til den 28/8 2024.

Tillæg 15 vedrører ny kloakering af lokalplanområde 1402.  Lokalplanområde 1402 vedrører et nyt erhvervsområde nord for [adresse] i Egtved på 7,3 ha som i dag er landbrugsjord. Området indgår ikke i den gældende spildevandsplan, hvorfor der er behov for et tillæg til spildevandsplanen. Se vedlagte bilag.

Der er ikke indkommet høringssvar i høringsperioden, og der er ikke kommet klager over afgørelsen vedrørende miljøscreeningen.

### Økonomi

Kloakeringsprojektet finansieres af [adresse]S. Der opkræves tilslutningsbidrag for tilslutning af spildevand og regnvand i henhold til [adresse] gældende betalingsvedtægt.

### Klima og resiliensvurdering

Etablering af et nyt spildevandssystem med rør, pumper og bassinanlæg betyder øget CO²udledning ved etablering, drift samt rensning af spildevand på renseanlæg.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 1. oktober 2024, punkt 194:

**at** udvalget anbefaler overfor Økonomiudvalget og Byrådet at vedtage tillæg 15 til spildevandsplanen.

####

#### Beslutning fra Teknisk Udvalg, den 1. oktober 2024, punkt 194:

Anbefalet.

Benthe Eriksen og Bo Ravn var fraværende.

####

#### Beslutning fra Økonomiudvalget, den 28. oktober 2024, punkt 245:

Anbefales.

### Beslutning

Godkendt.

Fraværende:

Ulla Kristensen. I stedet mødte Anders Schmidt.

Carla Toft. I stedet mødte Keld Andresen El-Ahmad.